《书怀》
宋代·邓林

西风吹羽扇，吾道竟凄凉。
上坂劳骐骥，低巢窘凤凰。
可求非富贵，无用是文章。
冉冉深林底，幽兰正自香。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。